CELEX: E2012P0003
Language: lv
Date: 2012-05-21 00:00:00
Title: Borgarting lagmannsrett 2012. gada 21. maija lūgums EBTA tiesai sniegt konsultatīvu atzinumu lietā Staten v/Arbeidsdepartementet pret Stig Arne Johnsson (Lieta E-3/12)

25.10.2012   
            
            
               LV
            
            
               Eiropas Savienības Oficiālais Vēstnesis
            
            
               C 324/12
            
         
      Borgarting lagmannsrett2012. gada 21. maija lūgums EBTA tiesai sniegt konsultatīvu atzinumu lietā Staten v/Arbeidsdepartementet pret Stig Arne Johnsson
   
   (Lieta E-3/12)
   2012/C 324/10
   
      Borgarting lagmansrett (Borgarting apelācijas tiesa) ar 2012. gada 21. maija vēstuli, kuru Tiesas kanceleja saņēma 2012. gada 29. maijā, lūdza EBTA Tiesu sniegt konsultatīvu atzinumu lietā Staten v/Arbeidsdepartementet pret Stig Arne Johnsson par šādiem jautājumiem:
   Ja valsts tiesību akti cita starpā nosaka, ka nepieciešams faktiski uzturēties valstī, lai saņemtu bezdarbnieka pabalstu, vai prasība, ka personai ir jāturpina uzturēties kompetentajā valstī (pēdējās nodarbinātības valstī), lai saņemtu šādu pabalstu no valsts, ir atbilstoša Padomes Regulas (EEK) Nr. 1408/71 71. panta 1. punkta b) apakšpunktam arī attiecībā uz pilnīgu bezdarbnieku, kurš šajā valstī ir uzturējies kā “neīsts” pārrobežu darba ņēmējs?
   Vai, atbildot uz šo jautājumu, ir būtiski, ka:
   
               1.
            
            
               Bezdarbnieks dzīvo valstī, kas atrodas tuvu kompetentajai valstij (pēdējās nodarbinātības valstij), tā, ka praksē šī persona var ierasties nodarbinātības birojā šajā valstī pat, ja viņš/viņa nedzīvo šajā valstī?
            
         
               2.
            
            
               Bezdarbnieks pēc atgriešanās dzīvesvietas valstī reģistrējas kā darba meklētājs nodarbinātības dienestā un piesakās arī bezdarbnieka pabalstam šajā valstī?